CELEX: 52021PC0825
Language: hr
Date: 2021-12-21
Title: Prijedlog PROVEDBENE ODLUKE VIJEĆA o izmjeni Provedbene odluke (EU) 2020/1561 o odobravanju na temelju Uredbe (EU) 2020/672 privremene potpore mađarskoj radi smanjenja rizika od nezaposlenosti u izvanrednoj situaciji nakon izbijanja bolesti COVID-19

EUROPSKA KOMISIJA
            Bruxelles, 21.12.2021.
            COM(2021) 825 final
            2021/0435(NLE)
            
            Prijedlog
            PROVEDBENE ODLUKE VIJEĆA
            o izmjeni Provedbene odluke (EU) 2020/1561 o odobravanju na temelju Uredbe (EU) 2020/672 privremene potpore mađarskoj radi smanjenja rizika od nezaposlenosti u izvanrednoj situaciji nakon izbijanja bolesti COVID-19
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
                  
            
            
               Uredbom Vijeća (EU) 2020/672 („Uredba o instrumentu SURE”) propisan je pravni okvir za financijsku potporu Unije državama članicama u kojima je zbog izbijanja bolesti COVID-19 došlo do ozbiljnih gospodarskih poremećaja ili kojima ozbiljno prijete takvi poremećaji. Potpora iz instrumenta SURE namijenjena je prvenstveno za financiranje programâ skraćenog radnog vremena ili sličnih mjera kojima je cilj zaštititi zaposlene i samozaposlene osobe i na taj način smanjiti stopu nezaposlenosti i gubitak prihoda, te dodatno, za financiranje nekih zdravstvenih mjera, osobito na radnom mjestu.
            
            
               Vijeće je 23. listopada 2020. odobrilo financijsku pomoć Mađarskoj kao pomoć u njezinu nastojanu da odgovori na učinak bolesti COVID-19 i socioekonomske posljedice te bolesti na radnike i samozaposlene osobe.
            
            
               Mađarska je 1. prosinca 2021. ponovno zatražila financijsku pomoć Unije na temelju Uredbe o instrumentu SURE. 
            
            
               Komisija se u skladu s člankom 6. stavkom 2. Uredbe o instrumentu SURE savjetovala s mađarskim tijelima kako bi provjerila iznenadno i veliko povećanje stvarnih i planiranih rashoda izravno poveznih s mađarskim mjerama za tržište rada, koje je potaknula pandemija bolesti COVID-19. Konkretno, te se mjere odnose na kombinaciju novih i postojećih mjera iz Provedbene odluke Vijeća (EU) 2020/1561:
            
            
               (a)postojeće izuzeće od doprinosa poslodavca za socijalno osiguranje i davanja za osposobljavanje za razdoblje od ožujka do prosinca 2020. te smanjenje poreza poslodavca na doprinose za rehabilitaciju za razdoblje od ožujka do lipnja 2020. u sektorima koji su najviše pogođeni pandemijom produljeno je do kraja izvanrednog stanja, a rashodi se odnose na razdoblje od prosinca 2020. do lipnja 2021.
            
            
               (b)postojeće isključenje troškova osoblja iz porezne osnovice poreza na mala poduzeća („KIVA”) za razdoblje od ožujka do lipnja 2020. u sektorima koji su najviše pogođeni pandemijom produljeno je do kraja izvanrednog stanja, a rashodi se odnose na razdoblje od prosinca 2020. do lipnja 2021. Zatražen je samo dio ukupnih rashoda koji se odnose na trgovačka društva koja skraćuju radno vrijeme ili prekidaju rad ili čiji su zaposlenici neprekidno zaposleni do posljednjih dostupnih podataka.
            
            
               (c)postojeće izuzeće od sustava paušalnog poreza („KATA”) za razdoblje od ožujka do lipnja 2020. za male porezne obveznike u određenim sektorima produljeno je do kraja izvanrednog stanja, a rashodi se odnose na ožujak i travanj 2021. Zatražen je samo dio rashoda koji se odnosi na potporu samozaposlenim osobama i poduzećima s jednom osobom. 
            
            
                (d)novi jednokratni program potpore dohotku za samozaposlene osobe u sektorima pogođenima mjerama ograničenja kretanja pod uvjetom da zadrže svoje aktivnosti najmanje dva mjeseca nakon očekivanog završetka izvanrednog stanja. Ta jednokratna isplata odgovara mjesečnoj zajamčenoj minimalnoj plaći ( 219 000 HUF). Razdoblje prihvatljivosti završava za završetkom izvanrednog stanja. Ciljna skupina tog programa samostalni su poduzetnici koji nemaju zaposlenike i ne ispunjavaju uvjete za potporu u okviru sektorskog programa plaća. 
            
            
               Mađarska je Komisiji dostavila relevantne informacije. 
            
            
               Uzimajući u obzir dostupne dokaze, Komisija predlaže Vijeću da donese provedbenu odluku o odobravanju financijske pomoći Mađarskoj u skladu s Uredbom o instrumentu SURE radi potpore navedenim mjerama. 
            
            
               •Dosljednost s postojećim odredbama politike u tom području
            
            
               Ovaj je Prijedlog u cijelosti usklađen s Uredbom Vijeća (EU) 2020/672, na temelju koje je i sastavljen.
            
            
               Ovaj je Prijedlog dopuna jednom drugom instrumentu prava Unije za potporu državama članicama u izvanrednim situacijama, a to je Uredba Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije („Uredba (EZ) br. 2012/2002”). Uredba (EU) 2020/461 Europskog parlamenta i Vijeća, kojom je taj instrument izmijenjen da bi se njegovo područje primjene proširilo na izvanredna stanja velikih razmjera u području javnog zdravlja i definirale određene operacije prihvatljive za financiranje, donesena je 30. ožujka. 
            
            
               •Dosljednost u odnosu na druge politike Unije
            
            
               Prijedlog je dio raznih mjera donesenih kao odgovor na aktualnu pandemiju bolesti COVID-19, kao što je „Investicijska inicijativa kao odgovor na koronavirus”, i dopunjuje druge instrumente za potporu zapošljavanju, kao što su Europski socijalni fond i Europski fond za strateška ulaganja/InvestEU. Korištenjem operacija uzimanja i davanja zajmova radi potpore državama članicama u ovom konkretnom slučaju pandemije bolesti COVID-19, ovaj Prijedlog služi kao druga crta obrane za financiranje programâ skraćenog radnog vremena i sličnih mjera kojima se pomaže zaštiti radnih mjesta, a time i zaposlenih i samozaposlenih osoba, od rizika od nezaposlenosti. 
            
         
         
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               Pravna je osnova za ovaj instrument Uredba Vijeća (EU) 2020/672.  
            
            
               •Supsidijarnost (za neisključivu nadležnost) 
            
            
               Prijedlog se temelji na zahtjevu države članice i dokaz je europske solidarnosti koja se očituje u financijskoj pomoći Unije u obliku privremenih zajmova državi članici pogođenoj pandemijom bolesti COVID-19. Kao druga crta obrane, takva financijska pomoć privremena je potpora državi za povećane javne rashode za programe skraćenog radnog vremena i slične mjere za zaštitu radnih mjesta, a time i zaposlenih i samozaposlenih osoba, od rizika od nezaposlenosti i gubitka prihoda.
            
            
               Takva će potpora pomoći pogođenim građanima i pridonijeti ublažavanju izravnih socioekonomskih posljedica krize uzrokovane bolešću COVID-19. 
            
            
               •Proporcionalnost
            
            
               U skladu s načelom proporcionalnosti ovaj Prijedlog ograničava se na ono što je nužno za ostvarivanje ciljeva instrumenta. 
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
            
            
               •Savjetovanja s dionicima
            
            
               Savjetovanje s dionicima nije moglo biti provedeno zbog žurnosti pripreme Prijedloga da bi ga Vijeće moglo pravovremeno donijeti.
            
            
               •Procjena učinka
            
            
               Procjena učinka nije provedena zbog žurnosti Prijedloga.
            
            
               4.UTJECAJ NA PRORAČUN
            
            
               Komisija bi trebala moći ugovoriti zaduživanje na financijskim tržištima u svrhu korištenja istih sredstava za zajmove državi članici koja je zatražila financijsku pomoć iz instrumenta SURE. 
            
            
               Osim jamstava od država članica, u okvir su ugrađene i druge sigurnosne mjere kako bi se zajamčila financijska solidnost programa:
            
            
               ·rigorozan i konzervativan pristup financijskom upravljanju,
            
            
               ·struktura portfelja zajmova koja ograničava rizik koncentracije, izloženost na godišnjoj razini i prekomjernu izloženost prema državama članicama pojedinačno, istovremeno osiguravajući dostatna sredstva za dodjelu državama članicama kojima su najpotrebnija te
            
            
               ·mogućnost obnavljanja zajma.
            
            
               2021/0435 (NLE)
            
         
         
            
               Prijedlog
            
            
               PROVEDBENE ODLUKE VIJEĆA
            
            
               o izmjeni Provedbene odluke (EU) 2020/1561 o odobravanju na temelju Uredbe (EU) 2020/672 privremene potpore mađarskoj radi smanjenja rizika od nezaposlenosti u izvanrednoj situaciji nakon izbijanja bolesti COVID-19
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu Vijeća (EU) 2020/672 od 19. svibnja 2020. o uspostavi Europskog instrumenta za privremenu potporu radi smanjenja rizika od nezaposlenosti u izvanrednoj situaciji (SURE) nakon izbijanja bolesti COVID-19
                  1
               , a posebno njezin članak 6. stavak 1.,
            
            
               uzimajući u obzir prijedlog Europske komisije,
            
            
               budući da:
            
            
               (1)Na zahtjev Mađarske od 6. kolovoza 2020., Vijeće je 23. listopada 2020. Mađarskoj odobrilo financijsku pomoć u obliku zajma u maksimalnom iznosu od 504 330 000 EUR s maksimalnim prosječnim dospijećem od 15 godina, kako bi se dopunili nacionalni napori Belgije u odgovoru na učinak izbijanja bolesti COVID-19 i socioekonomske posljedice izbijanja te bolesti za radnike i samozaposlene osobe. 
            
            
               (2)Mađarska je trebala koristiti zajam za financiranje sličnih mjera za programe skraćenog radnog vremena i zdravstvenih mjera kako je navedeno u članku 3. Provedbene odluke Vijeća (EU) 2020/1561
                  2
               . 
            
            
               (3)Izbijanje bolesti COVID-19 dovelo je do imobilizacije znatnog dijela radne snage u Mađarskoj. Zbog toga je došlo do iznenadnog i znatnog povećanja javnih rashoda u Mađarskoj povezanih s novom mjerom, jednokratnim programom potpore dohotku za samozaposlene u sektorima na koje utječu zaštitne mjere i mjere iz članka 3. točaka (f), (g), (h), (i) i (j) Provedbene odluke (EU) 2020/1561. 
            
            
               (4)Bolest COVID-19 i izvanredne mjere koje je Mađarska 2020. i 2021. uvela za ograničavanje pandemije i njezinih socioekonomskih i zdravstvenih posljedica snažno utječu na javne financije. Mađarska je do kraja 2020. zabilježila deficit opće države od 8,0 % i dug opće države od 80,1 % bruto domaćeg proizvoda (BDP). Prema Komisijinoj jesenskoj prognozi 2021. predviđa se da će se deficit opće države u Mađarskoj u 2021. smanjiti na 7,5 % BDP-a, a dug opće države na 79,2 % BDP-a te da će se u 2021. BDP Mađarske povećati za 7,4 %.
            
            
               (5)Mađarska je 1. prosinca 2021. podnijela zahtjev za dodatnu financijsku pomoć Unije u iznosu od 147 140 000 EUR kako bi nastavila dopunjavati svoje nacionalne napore poduzete 2020. i 2021. u odgovoru na učinak izbijanja bolesti COVID-19 i socioekonomske posljedice te bolesti za radnike i samozaposlene osobe. To se posebno odnosi na mjere utvrđene u uvodnim izjavama od 6. do 8. 
            
            
               (6)Na temelju „Odluke Vlade br. 485/2020 (XI. 10.)”
                  3
               , nadležna tijela produljila su do kraja izvanrednog stanja te izmijenila niz mjera povezanih s porezima, kako je navedeno u članku 3. točkama (f), (g), (h) i (j) Provedbene odluke (EU) 2020/1561. Zajam je zatražen samo za pokrivanje rashoda za razdoblje od prosinca 2020. do lipnja 2021. Ta odluka sadržava izričit uvjet prema kojem korisnici moraju zadržati ugovore o radu koji su bili na snazi u trenutku stupanja na snagu te odluke, i ne raskinuti te ugovore uz otkazni rok poslodavca tijekom trajanja mjere. Opseg sektora prihvatljivih za potporu izmijenjen je u usporedbi s početnim oblikom mjera, kako je izmijenjeno u odlukama Vlade
                  4
               .
            
            
               Za sektore koji su najviše pogođeni pandemijom tijela su uvela izuzeće za poslodavce od obveze plaćanja doprinosa za socijalno osiguranje i doprinosa za osposobljavanje, isprva za razdoblje od ožujka do prosinca 2020., te smanjenje doprinosa poslodavca za rehabilitaciju, isprva za razdoblje od ožujka do lipnja 2020. 
            
            
               Nadležna tijela izuzela su troškove osoblja iz porezne osnovice poreza na mala poduzeća („KIVA”), isprva za razdoblje od ožujka do lipnja 2020. 
            
            
               Za sve je te mjere zatražen samo dio ukupnih rashoda (ili neostvarenog prihoda) koji se odnose na trgovačka društva koja skraćuju radno vrijeme ili prekidaju rad ili čiji su zaposlenici neprekidno zaposleni do posljednjih dostupnih podataka. Budući da su te mjere za državu neostvareni prihod, mogu se smatrati jednakovrijednima javnim rashodima.
            
            
               (7)U vezi s mjerama koje se odnose na porez, na temelju „Odluke Vlade br. 105/2021 (III. 3.)”, „Odluke Vlade br. 147/2021 (III. 27.)” i „Odluke Vlade br. 204/2021 (IV. 29.)”
                  5
                tijela su izmijenila izuzeće od sustava paušalnog poreza na mala poduzeća (KATA), kako je navedeno u članku 3. točki (i) Provedbene odluke (EU) 2020/1561, koje je isprva uvedeno za razdoblje od ožujka do lipnja 2020. i produljeno na razdoblje od ožujka do travnja 2021. Zatražen je samo dio rashoda koji se odnosi na potporu samozaposlenim osobama i trgovačkim društvima s jednim članom. Ta se mjera može smatrati mjerom koja je slična programima skraćenog radnog vremena, kako je navedeno u Uredbi (EU) 2020/672, jer joj je cilj zaštititi samozaposlene osobe ili slične kategorije radnika od smanjenja ili gubitka prihoda.
            
            
               (8)„Odlukom Vlade br. 310/2021. (VI. 7.)” o naknadi za samozaposlene osobe, Mađarska je uvela i novi jednokratni program potpore dohotku za samozaposlene u sektorima koji su pogođeni mjerama ograničenja kretanja pod uvjetom da nastave obavljati svoje djelatnosti najmanje dva mjeseca nakon očekivanog završetka izvanrednog stanja
                  6
               . Ta jednokratna isplata odgovara mjesečnoj zajamčenoj minimalnoj plaći (219 000 HUF). Razdoblje prihvatljivosti završava za završetkom izvanrednog stanja. Ciljna skupina programa samostalni su poduzetnici koji nemaju zaposlenike i koji ne ispunjavaju uvjete za potporu u okviru sektorskog programa plaća. Ta se mjera može smatrati mjerom koja je slična programima skraćenog radnog vremena, kako je navedeno u Uredbi (EU) 2020/672, jer joj je cilj zaštititi samozaposlene osobe ili slične kategorije radnika od smanjenja ili gubitka prihoda.  
            
            
               (9)Mađarska ispunjava uvjete za podnošenje zahtjeva za financijsku pomoć utvrđene u članku 3. Uredbe (EU) 2020/672. Mađarska je Komisiji dostavila odgovarajuće dokaze o povećanju stvarnih i planiranih javnih rashoda za 897 720 542 EUR od 1. veljače 2020. zbog nacionalnih mjera poduzetih za rješavanje socioekonomskih posljedica izbijanja bolesti COVID-19. To je iznenadno i znatno povećanje jer se odnosi i na novu mjeru i na proširenje postojećih mjera koje su izravno povezane s 
                  mjerama koje su slične programima skraćenog radnog vremena, koji obuhvaćaju veliki udio poduzetnika i radne snage u Mađarskoj. Mađarska je sredstvima Unije financirala 113 740 000 EUR povećanog iznosa rashoda. Mađarska je vlastitim sredstvima financirala 132 510 542 EUR povećanog iznosa javnih rashoda.
            
         
         
            
               (10)Komisija se u skladu s člankom 6. Uredbe (EU) 2020/672 savjetovala s Mađarskom i provjerila je odnosi li se iznenadno i znatno veliko povećanje stvarnih i planiranih rashoda izravno na mjere slične programima skraćenog radnog vremena, kako je navedeno u zahtjevu od 1. prosinca 2021. 
            
            
               (11)Stoga bi trebalo pružiti financijsku pomoć kako bi se Mađarskoj pomoglo u rješavanju socioekonomskih posljedica ozbiljnih gospodarskih poremećaja uzrokovanih izbijanjem bolesti COVID-19. Komisija bi trebala donijeti odluke o dospijećima, iznosu obrokâ i tranši te o njihovoj isplati u bliskoj suradnji s nacionalnim tijelima. 
            
            
               (12)Mađarska i Komisija trebale bi ovu Odluku uzeti u obzir u sporazumu o zajmu iz članka 8. stavka 2. Uredbe (EU) 2020/672. 
            
            
               (13)Ovom Odlukom ne bi se trebao dovoditi u pitanje ishod postupaka u vezi s narušavanjem funkcioniranja unutarnjeg tržišta, osobito na temelju članaka 107. i 108. Ugovora. Njome se ne poništava zahtjev iz članka 108. Ugovora da države članice obavijeste Komisiju o slučajevima planirane dodjele državne potpore.
            
            
               (14)Mađarska bi trebala redovito obavješćivati Komisiju o izvršenju planiranih javnih rashoda kako bi Komisija mogla procijeniti u kojoj je mjeri Mađarska te rashode izvršila.
            
            
               (15)Odluka o dodjeli financijske pomoći donesena je uzevši u obzir postojeće i očekivane potrebe Mađarske, kao i zahtjeve za financijsku pomoć na temelju Uredbe (EU) 2020/672 koje su već podnijele ili ih planiraju podnijeti druge države članice, primjenjujući pritom načela jednakog postupanja, solidarnosti, proporcionalnosti i transparentnosti, 
            
            
               DONIJELO JE OVU ODLUKU: 
            
            
               Članak 1. 
                  Provedbena odluka (EU) 2020/1561 mijenja se kako slijedi: 
            
            
            
               (1) 
                     Članak 2. mijenja se kako slijedi:
            
            
               (a)
                     stavak 1. zamjenjuje se sljedećim: 
            
            
               „1. Unija Mađarskoj stavlja na raspolaganje zajam u maksimalnom iznosu od 651 470 000 EUR. Maksimalno prosječno dospijeće zajma iznosi 15 godina.”;
            
            
               (b)
                     stavak 4. zamjenjuje se sljedećim: 
            
            
               „4. Prvi obrok isplaćuje se podložno stupanju na snagu sporazuma o zajmu iz članka 8. stavka 2. Uredbe (EU) 2020/672. Svi dodatni obroci isplaćuju se u skladu s uvjetima tog sporazuma o zajmu, ili, ako je to relevantno, podložno stupanju na snagu dodatka tom sporazumu o zajmu ili izmijenjenog sporazuma o zajmu.”;
            
            
            
               (2)
                     Članak 3. zamjenjuje se sljedećim: 
            
            
               „Članak 3.
            
            
               Mađarska može financirati sljedeće mjere:
            
            
               (a)
                     privremenu potporu za unapređenje smještaja u turističkim odredištima radi zadržavanja postojeće radne snage, kako je predviđeno Rezolucijom Vlade 2080/2020 o nacionalnom razvoju smještaja, za dio rashoda koji se odnosi na potporu samozaposlenim osobama i trgovačkim društvima s jednim članom;
            
            
               (b)
                     privremenu potporu trgovačkim društvima za preradu hrane, kako je predviđeno Odlukom ministra poljoprivrede br. 25/2020, za dio rashoda koji se odnosi na potporu samozaposlenim osobama i trgovačkim društvima s jednim članom;
            
         
         
            
               (c)
                     privremenu potporu hortikulturnim trgovačkim društvima u sektoru uzgoja jednogodišnjih usjeva i uzgoja sadnog materijala, kako je predviđeno Odlukom ministra poljoprivrede br. 26/2020, za dio rashoda koji se odnosi na potporu samozaposlenim osobama i trgovačkim društvima s jednim članom;
            
            
               (d)
                     privremenu potporu trgovačkim društvima za uzgoj ribe, kako je predviđeno Odlukom ministra poljoprivrede br. 30/2020, za dio rashoda koji se odnosi na potporu samozaposlenim osobama i trgovačkim društvima s jednim članom;
            
            
               (e)
                     produljenje do 30. lipnja 2020. onih naknada za skrb o djeci koje su istekle tijekom izvanrednog stanja, kako je predviđeno Odlukom Vlade br. 59/2020 (III. 23.) i člankom 71. Akta LVIII iz 2020.;
            
            
               (f)
                     suspenziju poreza na socijalne doprinose poslodavaca u određenim sektorima, kako je predviđeno člankom 4. točkom (a) „Odluke Vlade br. 47/2020 (III. 18.)”  (kako je izmijenjena), za onaj dio rashoda koji se odnosi na trgovačka društva koja skraćuju radno vrijeme ili prekidaju rad ili čiji su zaposlenici bili neprekidno zaposleni, kako je produljeno i izmijenjeno;
            
            
               (g)
                     izuzeća od doprinosa poslodavca za osposobljavanje u određenim sektorima, kako je predviđeno člankom 4. točkom (a) „Odluke Vlade br. 47/2020  (III. 18.)” (kako je izmijenjena), za onaj dio rashoda koji se odnosi na trgovačka društva koja skraćuju radno vrijeme ili prekidaju rad ili čiji su zaposlenici bili neprekidno zaposleni, kako je produljeno i izmijenjeno;
            
            
               (h)
                     smanjenje poreza na socijalne doprinose poslodavca u određenim sektorima, kako je predviđeno člankom 4. točkom (a) „Odluke Vlade br. 47/2020. (III. 18.)” (kako je izmijenjena), za onaj dio rashoda koji se odnosi na trgovačka društva koja skraćuju radno vrijeme ili prekidaju rad ili čiji su zaposlenici bili neprekidno zaposleni, kako je produljeno i izmijenjeno;
            
            
               (i)
                     izuzeće malih poreznih obveznika od sustava paušalnog poreza za mala poduzeća („KATA”) u određenim sektorima, kako je predviđeno člankom 5. „Odluke Vlade br. 47/2020. (III. 18.)” (kako je izmijenjena), za onaj dio rashoda koji se odnosi na potporu samozaposlenim osobama i trgovačkim društvima s jednim članom, kako je produljena i izmijenjena;
            
            
               (j)
                     isključivanje troškova osoblja iz porezne osnovice poreza na mala poduzeća („KIVA”) u određenim sektorima, kako je predviđeno „Odlukom Vlade br. 47/2020. (III. 18.)” (kako je izmijenjena), za onaj dio rashoda koji se odnosi na trgovačka društva koja skraćuju radno vrijeme ili prekidaju rad ili čiji su zaposlenici bili neprekidno zaposleni, kako je produljeno i izmijenjeno;
            
            
               (k)
                     paušalnu naknadu za zdravstvene radnike kao priznanje za njihov dodatni rad tijekom pandemije, kako je predviđeno „Odlukom Vlade br. 275/2020. (VI. 12.)”;
            
            
               (l)
                     troškove povezane s posebnim mjerama za kontrolu pandemije koje su uvedene u trgovačkim društvima u državnom vlasništvu;
            
            
               (m)
                     troškove povezane s posebnim mjerama za kontrolu pandemije i za osobnu zdravstvenu zaštitu javnih službenika, kako je predviđeno „Odlukom Vlade br. 250/2014 (X. 2.) o Glavnoj upravi za javnu nabavu i opskrbu (KEF)”;
            
            
               (n)
                     troškove povezane s infrastrukturom i ulaganjima u bolnice za visoku razinu zaštite zdravstvenih radnika i pacijenata, kako je predviđeno „Rezolucijom Vlade 1012/2020 (I. 31.) o uspostavljanju operativnog osoblja”;
            
            
               (o)
                     izravne troškove alata i opreme za osobnu zaštitu u bolnicama i drugim zdravstvenim ustanovama za visoku razinu zaštite zdravstvenih radnika, kako je predviđeno „Rezolucijom Vlade 1012/2020 (I. 31.) o uspostavljanju operativnog osoblja”.
            
            
               (p)
                     jednokratni program potpore dohotku za samozaposlene u sektorima na koje se odnose zaštitne mjere pod uvjetom da zadrže svoju djelatnost najmanje dva mjeseca nakon očekivanog završetka izvanrednog stanja, kako je predviđeno Odlukom Vlade br. 310/2021;
            
            
                
            
            
               (3)Članak 4. zamjenjuje se sljedećim: 
            
            
               „Članak 4.
            
            
               1.Mađarska do 28. travnja 2021. i svakih šest mjeseci nakon toga obavješćuje Komisiju o izvršenju planiranih javnih rashoda, sve do potpunog izvršenja tih planiranih javnih rashoda. 
            
            
               2.Ako se mjere iz članka 3. temelje na planiranim javnim rashodima i ako su predmet Provedbene odluke o izmjeni Provedbene odluke Vijeća (EU) 2020/1561, Mađarska u roku od šest mjeseci od datuma donošenja te odluke i svakih šest mjeseci nakon toga obavješćuje Komisiju o izvršenju planiranih javnih rashoda, sve do potpunog izvršenja tih planiranih javnih rashoda.” .
            
            
         
         
            
               Članak 2.
            
            
               Ova je Odluka upućena Mađarskoj.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        SL L 159, 20.5.2020., str. 1.
               
               
                  
                     (2)
                  
                        Provedbena odluka Vijeća (EU) 2020/1561 od 23. listopada 2020. o odobravanju na temelju Uredbe (EU) 2020/672 privremene potpore Mađarskoj radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SL L 357, 27.10.2020., str. 24.).
               
               
                  
                     (3)
                  
                        Objavljeno u Službenom listu Mađarske (XI. 10.).
               
               
                  
                     (4)
                  
                        Vidjeti članak 1. Odluke Vlade br. 571/2020 (XII. 9.), članak 1. Odluke Vlade br. 638/2020 (XII. 22.), članak 1. Odluke Vlade br. 105/2021 (III. 3.), članak 1. Odluke Vlade br. 147/2021 (III. 27.) i članak 1. Odluke Vlade br. 204/2021 (IV. 29.).
               
               
                  
                     (5)
                  
                        Članak 1. Odluke Vlade br. 147/2021 (III. 27.),  članak 1. Odluke Vlade br. 204/2021 (IV.29.).
               
               
                  
                     (6)
                  
                        „Odluka Vlade br. 310/2021. (VI. 7.)” o naknadi za samozaposlene osobe, kako je navedeno u zahtjevu Mađarske od 1. prosinca 2021.